open-index/open-wikipedia-markdown huggingface dataset:
Ναπολέων Κεφαλόπουλος

Ο **Ναπολέων Κεφαλόπουλος** είναι Έλληνας προπονητής στίβου με εξειδίκευση στους δρόμους αντοχής εκτός σταδίου π.χ. βάδην, μαραθώνιος. Από το 2019 είναι προπονητής της πρωταθλήτριας Ευρώπης του 2022 στα 20 χλμ. και στα 35 χλμ. βάδην, Αντιγόνης Ντρισμπιώτη.

Κατάγεται από το Άστρος Κυνουρίας και ζει στα Πετράλωνα. Υπήρξε αθλητής δρόμων αντοχής και πρωταθλητής στο βάδην με πανελλήνια ρεκόρ στην κατοχή του, αλλά οι συχνοί τραυματισμοί τον έστρεψαν νωρίς στην προπονητική και τα πρώτα βήματα τα έκανε το 1991 σε ηλικία 24 ετών. Το 1995 έλαβε πτυχίο ΤΕΦΑΑ και μέχρι σήμερα έχει συνεχή παρουσία στο χώρο του στίβου με διεθνείς διακρίσεις των αθλητών του.

Το 2025 εξελέγη πρόεδρος στην Πανελλήνια ένωση προπονητών στίβου αλλα και το 2026 εξελέγη τομεάρχης του βάδην στον ΣΕΓΑΣ.

Στην καριέρα του έχει προπονήσει διακεκριμένους Έλληνες αθλητές του βάδην όπως οι Ντρισμπιώτη, Παπαγιάννη, Τσουμελέκα, Ξυνού, Φιλτισάκου, Παπαδοπούλου και Αλ. Παπαμιχαήλ, αλλά και διακεκριμένους μαραθωνοδρόμους όπως τον Γιώργο Μάλλιαρη, τον Γιώργο Καραγιάννη, το Νικήτα Μαρκάκη κ.α

Μεγαλύτερες διακρίσεις των αθλητών του, πέραν των διεθνών διακρίσεων της Αντ. Ντρισμπιώτη με τα 3 χρυσά μετάλλα στα Ευρωπαϊκά πρωταθλήματα βάδην και στίβου του 2021 και στίβου του 2022, είναι τα 2 ασημένια μετάλλια με την Εθνική Ομάδα γυναικών στο Παγκόσμιο Πρωτάθλημα βάδην ομάδων του 2022 και στο Ευρωπαϊκό Πρωτάθλημα βάδην ομάδων του 2021.

Επίσης έχει οδηγήσει την Αντιγόνη Ντρισμπιώτη στην 4η θέση του Παγκοσμίου Πρωταθλήματος στίβου του 2022, στην 6η θέση του Παγκοσμίου Πρωταθλήματος βάδην του 2022 και στην 8η θέση των Ολυμπιακών Αγώνων του 2021. Την Αθηνά Παπαγιάννη στην 6η θέση του Παγκοσμίου Πρωταθλήματος στίβου του 2005, την Αθανασίας Τσουμελέκα στη 2η θέση του Ευρωπαϊκού Πρωταθλήματος Κ20 του 2001, την 15η θέση του Αλέξανδρου Παπαμιχαήλ στους Ολυμπιακούς Αγώνες του 2012 καθώς και την 8η θέση του Γιώργου Κριτούλη στο ευρωπαϊκό πρωτάθλημα κ23 2025.

## Παραπομπές


Κεφαλοπουλος
Κοινότητα Πρίνου Ρεθύμνης

Η **Κοινότητα Πρίνου** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1928 στο ΦΕΚ 27Α - 31/01/1925 με την απόσπαση του οικισμού Πρίνος από την Κοινότητα Έρφων και τον ορισμό του ως έδρα της κοινότητας. Εκτός από την έδρα της περιλαμβάνει και το χωριό Σκαλέτα. Η απογραφή του 2011 αναφέρει:

* Πρίνος, ο (310)
* Σκαλέτα, η (350)

Συνολικά η κοινότητα έχει 660 κατοίκους και εκπροσωπείται από πενταμελές Συμβούλιο με επικεφαλής την Πρόεδρο κ. Χρυσή Κρεβατσούλη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Κοινότητα Σκουλουφίων

Η **Κοινότητα Σκουλουφίων** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1934 στο ΦΕΚ 372Α - 29/10/1934 με την απόσπαση του οικισμού Σκουλούφια από την Κοινότητα Έρφων και τον ορισμό του ως έδρα της. Εκτός από την έδρα της περιλαμβάνει και το χωριό Ρούπες. Η απογραφή του 2011 αναφέρει: 

* Ρούπες, αι (37)
* Σκουλούφια, τα (123)

Συνολικά η κοινότητα έχει 160 κατοίκους και εκπροσωπείται από τον Πρόεδρο κ. Γεώργιο Παρασύρη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Αντίθετος αριθμός

Στα μαθηματικά, ο **αντίθετος** ενός αριθμού x, συμβολίζεται με -x, και είναι ένας αριθμός που όταν προστεθεί στον x δίνει αποτέλεσμα το μηδέν, δηλαδή
:x + (-x) = 0.

Για παράδειγμα, 
* ο αντίθετος του 5 είναι το -5,
* ο αντίθετος του 0.3 είναι το -0.3 
* ο αντίθετος του -2 είναι το 2, 
* ο αντίθετος του 0 είναι το 0. 

Στους πραγματικούς, όλοι οι αριθμοί στοιχεία έχουν αντίθετο αριθμό.

Στην άλγεβρα, η έννοια του αντίθετου στοιχείου γενικεύει την έννοια του αντίθετου αριθμού σε ένα γενικό σύνολο (όχι μόνο στους πραγματικούς αριθμούς) και μία δυαδική πράξη (όχι μόνο στην πρόσθεση).

## Δείτε επίσης
* Αντίστροφος αριθμός
* Αντίθετο στοιχείο
* Αντίστροφο στοιχείο

## Παραπομπές


Κατηγορία:Αφηρημένη άλγεβρα
Κατηγορία:Στοιχειώδης άλγεβρα
Μλάλι (Κόνγκουα)

: *για το Μλάλι στην Περιοχή Μβομέρο, Περιφέρεια Μορογκόρο, Τανζανία δείτε [[Μλάλι (Μβομέρο)]]*

 
Το **Μλάλι** (αγγλ. *Mlali* / σουαχ. *Kata ya Mlali*), είναι διοικητικό Αγροτικό Τμήμα στην Περιοχή Κόνγκουα (*Kongwa District*), στην Περιφέρεια Ντοντόμα (*Dodoma Region*) της Τανζανίας.

Με την ίδια ονομασία (Μλάλι), υπάρχει επίσης και σε ένα Αγροτικό Τμήμα στην Περιοχή Μβομέρο.

Σύμφωνα με την απογραφή του 2012, ο πληθυσμός στο Αγροτικό Τμήμα Μλάλι αριθμούσε 19.623 κατοίκους.

Το μέσο υψόμετρο στο Μλάλι είναι περί τα .

Το κλίμα είναι (κατά τον κλιματικό τύπο του *Köppen*), τροπική σαβάνα, υγρό.

## Γεωγραφία
Γεωγραφικά, το Μλάλι (*Mlali*) βρίσκεται στην Οροσειρά Ρουμπέχο (*Rubeho Mountains*) και χωρίζεται στο Μλάλι Ιέγκου (*Mlali Iyegu*) και στο Μλάλι Μποντένι (*Mlali Bondeni*). Το Μλάλι Ιέγκου (*Mlali Iyegu*) ενδείκνυται για την εξερεύνηση της πανίδας στην γύρω περιοχή.

## Υγεία
Στο Μλάλι (*Mlali*) λειτουργεί κέντρο αποκατάστασης το οποίο θεραπεύει ορθοπεδικές παθήσεις παιδιών· επίσης ασκούνται και άλλες ιατρικές ειδικότητες, όπως η οδοντιατρική, από εθελοντές της Αποστολής *Smile* (*Smile Mission*). Αυτές οι υπηρεσίας υγείας, εξυπηρετούν μεγάλη έκταση της Επαρχίας Κόνγκουα (*Kongwa District*) καθώς και των παρακείμενων σε αυτήν περιοχών.

## Δείτε επίσης
* Διοικητικές υποδιαιρέσεις της Τανζανίας
* Περιοχή Κόνγκουα
* Περιφέρεια Ντοντόμα
* Μλάλι (Μβομέρο)

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Ντοντόμα
Μλάλι (Μβομέρο)

: *για το Μλάλι στην Περιοχή Κόνγκουα, Περιφέρεια Ντοντόμα, Τανζανία δείτε [[Μλάλι (Κόνγκουα)]]*

 
Το **Μλάλι** (αγγλ.: *Mlali* / σουαχ.: *Kata ya Mlali*), είναι Αγροτικό Τμήμα στην Περιοχή Μβομέρο (*Mvomero District*), στην Περιφέρεια Μορογκόρο (*Morogoro Region*) της Τανζανίας.

Με την ίδια ονομασία (Μλάλι), υπάρχει επίσης και σε ένα Αγροτικό Τμήμα στην Περιοχή Κόνγκουα.

Σύμφωνα με την απογραφή του 2012, ο πληθυσμός στο Αγροτικό Τμήμα Μλάλι αριθμούσε 23.320 κατοίκους.

Το μέσο υψόμετρο στο Μλάλι είναι τα .

Το κλίμα είναι (κατά τον κλιματικό τύπο του *Köppen*), τροπική σαβάνα, υγρό.

## Ιστορία
Στην ευρύτερη περιοχή του Μλάλι, σημειώθηκε στις 24 Αυγούστου 1916, η σφοδρότατη Μάχη του Μλάλι μεταξύ των δυνάμεων των Βρετανών και των Γερμανών.

## Δείτε επίσης
* Διοικητικές υποδιαιρέσεις της Τανζανίας
* Περιοχή Μβομέρο
* Περιφέρεια Μορογκόρο
* Μλάλι (Κόνγκουα)

## Σημειώσεις

;Παραπομπές σημειώσεων


## Παραπομπές


Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Μορογκόρο
Τρύπη Λακωνίας

Η **Τρύπη** είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην **Κοινότητα Τρύπης** και υπάγεται στη Δημοτική Ενότητα Μυστρά, του Δήμου Σπάρτης.

## Γεωγραφικές πληροφορίες
Η **Τρύπη Λακωνίας** βρίσκεται σε υψόμετρο 402 μέτρων, πάνω στον δρόμο Σπάρτης - Καλαμάτας - Πύλου, που ονομάζεται Εθνική Οδός 82 και έχει πληθυσμό 161 κατοίκων, σύμφωνα με την Απογραφή του 2011.

### Σπηλαιοβάραθρο «Καιάδας»
Κοντά στον οικισμό Τρύπη και δίπλα στον δρόμο Καλαμάτας - Σπάρτης, που διασχίζει τον Ταΰγετο, βρίσκεται το γνωστό από την Αρχαιότητα, **Σπηλαιοβάραθρο «Καιάδας»**.

## Ιστορικές πληροφορίες
Ο Άγγλος περιηγητής Ουίλιαμ Λήκ την αναφέρει ως *Trýpi* (Morea III, 17). Στην Εκστρατεία του Μοριά καταγράφεται με την ονομασία *Trypi* να υπάγεται στην Επαρχία Μυστρά (*Mistra*), με αριθμό οικογενειών 80 και συνολικό πληθυσμό 424 άτομα. Στο Αρχείο Ιωάννου Καποδίστρια αναφέρεται ως *Τρύπι* στην Επαρχία Λακεδαίμονος με ίδιο αριθμό οικογενειών και συνολικό πληθυσμό.

## Παραπομπές


## Εξωτερικοί σύνδεσμοι
* Διοικητικές μεταβολές οικισμού Τρύπης (Ε.Ε.Τ.Α.Α.)
* Διοικητικές μεταβολές Κοινότητας Τρύπης (Ε.Ε.Τ.Α.Α.)
* Κοινοτικές Εκλογές Τρύπης (Ε.Ε.Τ.Α.Α.)

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Κοινότητα Αργυρουπόλεως

Η **Κοινότητα Αργυρουπόλεως** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και με έδρα τον οικισμό Αργυρούπολις. Σύμφωνα με την απογραφή του 2011, περιλαμβάνοντας μόνον την έδρα της, έχει 403 κατοίκους.

Η Κοινότητα εκπροσωπείται από τον Πρόεδρο κ. Ιωάννη Δεληγιαννάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Ταυτοτική συνάρτηση

Στα μαθηματικά, **ταυτοτική συνάρτηση** (ή **ταυτοτική απεικόνιση**) λέγεται η συνάρτηση που αντιστοιχεί κάθε στοιχείο στον εαυτό της. Πιο συγκεκριμένα, για ένα σύνολο S, η ταυτοτική συνάρτηση στο S είναι η συνάρτηση \mathrm{id}_S : S \to S, η οποία ικανοποιεί για κάθε στοιχείο x \in S, \mathrm{id}_S(x) = x. 

Η ονομασία \mathrm{id}_{S} είναι συντομογραφία της αγγλικής λέξης *identity* που σημαίνει ταυτότητα. Όταν το σύνολο S είναι ξεκάθαρο από τα συμφραζόμενα, μπορεί να παραληφθεί, και η συνάρτηση γράφεται ως \mathrm{id}.

## Παραδείγματα

* Για τους φυσικούς αριθμούς, η ταυτοτική συνάρτηση ικανοποιεί \mathrm{id}_{\N}(1) = 1, \mathrm{id}_{\N}(2) = 2, \mathrm{id}_{\N}(3) = 3, \ldots.
* Για το πεπερασμένο σύνολο S = \{ \alpha, \beta, \gamma, \delta \}, η ταυτοτική συνάρτηση δίνεται από \mathrm{id}_{S}(\alpha) = \alpha, \mathrm{id}_{S}(\beta) = \beta, \mathrm{id}_{S}(\gamma) = \gamma, \mathrm{id}_{S}(\delta) = \delta.

## Ιδιότητες

* Η συνάρτηση είναι επί, καθώς για κάθε στοιχείο s \in S, \mathrm{id}_S(s) = s.
* Η συνάρτηση είναι ένα προς ένα, καθώς καθώς αν για δύο στοιχεία s_1, s_2 \in S έχουμε ότι \mathrm{id}_S(s_1) = \mathrm{id}_S(s_2), τότε s_1 = s_2.
* Έστω X και Y δύο σύνολα και X \to Y το σύνολο όλων των συναρτήσεων από το X στο Y. Η συνάρτηση \mathrm{id}_X είναι η δεξιά αντίστροφη ως προς τη σύνθεση συνάρτησης, καθώς για κάθε συνάρτηση f \in X \to Y, ισχύει ότι για κάθε x \in X
::(f \circ \mathrm{id}_X)(x) = f(\mathrm{id}_X(x)) = f(x).
:Αντίστοιχα, η συνάρτηση \mathrm{id}_Y είναι η αριστερή αντίστροφη.
* Επομένως, έπεται ότι η ταυτοτική συνάρτηση έχει ως αντίστροφο τον εαυτό της.
* Η ταυτοτική συνάρτηση στους πραγματικούς αριθμούς \mathrm{id}_{\mathbb{R}} είναι συνεχής και παραγωγίσιμη.

## Παραπομπές


Κατηγορία:Μαθηματικές συναρτήσεις
Κατηγορία:Θεμελιώδεις έννοιες θεωρίας συνόλων
Πιερ Πάολο Γκασπερόνι

Ο **Πιερ Πάολο Γκασπερόνι** (ιταλικά: *Pier Paolo Gasperoni*, 29 Ιουνίου 1950 - Ιούλιος 1997) ήταν πολιτικός από τον Άγιο Μαρίνο. Διετέλεσε, επί δύο θητείες, Κυβερνών Διοικητής του Αγίου Μαρίνου (ιταλικά: *Capitano Reggente*), καθώς και Υπουργός Εργασίας του Αγίου Μαρίνου μεταξύ 1978 και 1983.

## Βιογραφία
Ο Γκασπερόνι ήταν μέλος του Ηνωμένου Σοσιαλιστικού Κόμματος (PSU). Το 1978, εξελέγη για πρώτη φορά μέλος του κοινοβουλίου του Αγίου Μαρίνου, του Μεγάλου και Γενικού Συμβουλίου. Το 1983, κατά τις αμέσως επόμενες γενικές εκλογές, εξελέγη εκ νέου, καθώς και, στη συνέχεια, έχοντας προηγουμένως προσχωρήσει στο Σοσιαλιστικό Κόμμα Αγίου Μαρίνου (PSS), το 1988 και το 1993. Μεταξύ 1988 και 1990, υπήρξε αναπληρωματικό μέλος, ενώ, μεταξύ 1991 και 1993, υπήρξε μόνιμο μέλος της Κοινοβουλευτικής Συνελεύσεως του Συμβουλίου της Ευρώπης.

Κατά τη διάρκεια της 19ης Κυβερνήσεως, μεταξύ 1978 και 1983, διετέλεσε Υπουργός Εργασίας (ιταλικά: *Deputato per il Lavoro*). Διετέλεσε, επί δύο θητείες, Κυβερνών Διοικητής (ιταλικά: *Capitano Reggente*), πιο συγκεκριμένα κατά την περίοδο μεταξύ 1985-1986 από κοινού με τον Ουμπάλντο Μπιόρντι και το 1996 από κοινού με τον Πιέτρο Μπούλι.

Απεβίωσε σε ηλικία 47 ετών σε τροχαίο δυστύχημα. 

## Παραπομπές


Κατηγορία:Κυβερνώντες Διοικητές του Αγίου Μαρίνου
Κατηγορία:Μέλη του Μεγάλου και Γενικού Συμβουλίου (Άγιος Μαρίνος)
Κατηγορία:Υπουργοί Εργασίας (Άγιος Μαρίνος)
Κατηγορία:Πολιτικοί του 20ού αιώνα
Καρέτο

σύνδεσμος=//upload.wikimedia.org/wikipedia/commons/thumb/4/4c/Carnaval_de_Podence_2008_17.jpg/250px-Carnaval_de_Podence_2008_17.jpg|μικρογραφία|250x250εσ| Τρεις ''καρέτος'' στο καρναβάλι στο Ποντένσε
Η παράδοση **Καρέτο** είναι μια προϊστορική κελτική θρησκευτική τελετουργία που λαμβάνει χώρα σε κάποια μέρη της Πορτογαλίας.  Πραγματοποιείται κατά τη διάρκεια του χειμώνα και, σε ορισμένες περιοχές, την περίοδο των Αποκριών και είναι μια από τις παλαιότερες ζωντανές ακόμα παραδόσεις στην Πορτογαλία. 

Οι *Καρέτος* είναι νεαροί μασκοφόροι άνδρες, ντυμένοι με κοστούμια από πολύχρωμα μάλλινα παπλώματα, και ορειχάλκινες, δερμάτινες ή ξύλινες μάσκες και κουδουνίστρες στις ζώνες τους.
Η Καθαρή Τρίτη και η προηγούμενη Κυριακή είναι οι μέρες που οι Καρέτος εμφανίζονται. Συγκεντρωμένοι σε ομάδες τρέχουν σε κάθε γωνιά του χωριού φωνάζοντας, τρομάζοντας τον κόσμο και «ληστεύοντας» όλα τα οινοποιεία.
Ο κύριος στόχος αυτών των μασκοφορεμένων ομάδων είναι ανύπαντρες νεαρές κοπέλες, που τις αναγκάζουν να σκαρφαλώσουν στην κορυφή των τοίχων και των μπαλκονιών.

Οι μελετητές συνδέουν την παράδοση του Καρέτο με αναμνήσεις τελετουργιών μαγείας που σχετίζονται με λατρείες για τη γονιμότητα της γεωργίας. 

## Παραπομπές

## Εξωτερικοί σύνδεσμοι

* Άρθρο του Careto's Tradition από τον José Paulo Carvalho Pereira στο azibo.org, Φεβρουάριος 2006
* Τμήμα Ανθρωπολογίας του Πανεπιστημίου του Λούισβιλ
* Καρναβάλι του Podence (στα Πορτογαλικά)
* Ατελείωτη ενέργεια των Καρέτος (στα Πορτογαλικά)
Κατηγορία:Παγανισμός στην Ευρώπη
Κατηγορία:Γονιμότητα
Κατηγορία:Σελίδες με μη επιθεωρημένες μεταφράσεις
Κοινότητα Κάτω Πόρου

Η **Κοινότητα Κάτω Πόρου** είναι κοινότητα του Δήμου Ρεθύμνης της Περιφερειακής Ενότητας Ρεθύμνης στην Κρήτη, η οποία συστάθηκε το 1931 με το ΦΕΚ 301Α - 29/08/1931 με την απόσπαση του οικισμού Κάτω Πόρος από την Κοινότητα Αργυρουπόλεως και τον ορισμό του ως έδρα της. Σύμφωνα με την απογραφή του 2011, περιλαμβάνοντας μόνον την έδρα της, έχει 53 κατοίκους. Περιλαμβάνοντας μόνον την έδρα της έχει 53 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Ευστάθιο Σταθάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: 

## Παραπομπές
Κοινότητα Άνω Βαλσαμονέρου

Η **Κοινότητα Άνω Βαλσαμονέρου** είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Άνω Βαρσαμόνερον. Εκτός από την έδρα της περιλαμβάνει και και τον οικισμό Μονοπάρι. Η απογραφή του 2011 αναφέρει: 

* Άνω Βαλσαμόνερο, το (77)
* Μονοπάρι, το (30)

Συνολικά η κοινότητα έχει 107 κατοίκους.

Η κοινότητα εκπροσωπείται από τον Πρόεδρο κ. Κανάκη Γαβαλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Ρεθύμνης
Σταθερή συνάρτηση

Στα μαθηματικά, **σταθερή συνάρτηση** ονομάζεται μία συνάρτηση που λαμβάνει την ίδια τιμή ανεξάρτητα από την τιμή εισόδου. Πιο συγκεκριμένα, είναι μία συνάρτηση f : X \to Y (δηλαδή από το σύνολο X στο σύνολο Y), για την οποία υπάρχει κάποιο c \in Y, ώστε για κάθε x \in X έχουμε ότι f(x) = c.

Ο ίδιος ορισμός με σύμβολα γράφετε ως εξής:
:\exists c \in Y. \forall x \in X. f(x) = c.

## Παραδείγματα

* Η συνάρτηση f : \R \to \R με f(x) = \pi = 3.14\ldots για κάθε πραγματικό αριθμό x \in \R, είναι μία σταθερή συνάρτηση.
* Η συνάρτηση f : \N \to \N με f(x) = 2 για κάθε φυσικό αριθμό x \in \N είναι μία σταθερή συνάρτηση.
* Η συνάρτηση (ή ακολουθία) f : \N \to \R με f(x) = \pi = 3.14\ldots για κάθε x \in \N είναι μία σταθερή συνάρτηση.
* Για τα σύνολα S_1 = \{\alpha, \beta, \gamma, \delta\} και S_2 = \{ 1, 2, 3 \}, η συνάρτηση f = \{ \alpha \mapsto 3, \beta \mapsto 3, \gamma \mapsto 3, \delta \mapsto 3 \} είναι σταθερή.
* Η μηδενική συνάρτηση f : \R \to \R ικανοποιεί f(x) = 0 για κάθε x \in \R.
* Η συνάρτηση πυκνότητας πιθανότητας της ομοιόμορφης κατανομής είναι σταθερή.

## Ιδιότητες
* Η εικόνα μίας σταθερής συνάρτησης f : X \to Y, με f(x) = c για κάθε x \in X, είναι το σύνολο \mathcal{R}_f = \{ c \}. Από αυτό προκύπτει ότι η f είναι επί ανν το σύνολο Y περιέχει μόνο το c, δηλαδή Y = \{ c \}.
* Κάθε σταθερή συνάρτηση στους πραγματικούς είναι συνεχής, παραγωγίσιμη και περιοδική συνάρτηση.
* Η σταθερή συνάρτηση είναι η μόνη συνάρτηση στους πραγματικούς, που είναι και αύξουσα και φθίνουσα.
* Κάθε σταθερή συνάρτηση στους φυσικούς αριθμούς είναι τετριμμένα υπολογίσιμη.

## Παραπομπές

 

Κατηγορία:Στοιχειώδη μαθηματικά
Κατηγορία:Αναλυτική γεωμετρία
Μηδενική συνάρτηση

Στα μαθηματικά, η μηδενική συνάρτηση είναι η σταθερή συνάρτηση, η οποία είναι μηδέν για όλες τις τιμές εισόδου. 

Πιο συγκεκριμένα, στους πραγματικούς αριθμούς είναι η συνάρτηση f : \R \to \R, η οποία ικανοποιεί
:f(x) = 0 για κάθε x \in \R.

Πιο γενικά, η μηδενική συνάρτηση f σε ένα σύνολο S ικανοποιεί
:f(x) = 0 για κάθε x \in S.

## Παραπομπές


Κατηγορία:Μαθηματικά
Κοινότητα Γερανίου Ρεθύμνης

Η **Κοινότητα Γερανίου** είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1932 με το ΦΕΚ 169Α - 21/05/1932 με την απόσπαση του οικισμού Γεράνι από την Κοινότητα Πρινέ και τον ορισμό του ως έδρα της. Εκτός από την έδρα της περιλαμβάνει και και τον οικισμό Πετρές. Η απογραφή του 2011 αναφέρει: 

* Γεράνι, το (821)
* Πετρές, ο (62)

Συνολικά η κοινότητα έχει 883 κατοίκους.

Η Κοινότητα εκπροσωπείται από πενταμελές συμβούλιο με επικεφαλής τον Πρόεδρο κ. Στυλιανό Δημητρακάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Ρεθύμνης
Κυρβασία

Η **κυρβασία** (παλαιά περσικά: **kurpāsa*) ήταν είδος επικαλύμματος κεφαλής το οποίο φορείτο από τους σατράπες της Αχαιμενιδικής Αυτοκρατορίας. Στη συνέχεια, υιοθετήθηκε και χρησιμοποιήθηκε από αριθμό δυναστειών που ακολούθησαν εκείνης των Αχαιμενιδών, συμπεριλαμβανομένων, μεταξύ άλλων, των πρώιμων Αρσακιδών της Παρθίας, των πρώιμων Αριαραθιδών της Καππαδοκίας, των Οροντιδών της Σωφηνής, καθώς και των Φραταρακά της Περσίδος.

Εσφαλμένα, σε ορισμένες περιπτώσεις, η κυρβασία αναφέρεται και ως μπασλίκ, τουρκικό όρο (τουρκικά: *başlık*) χρησιμοποιούμενο για τον ορισμό ανάλογου επικαλύμματος κεφαλής το οποίο χρησιμοποιείτο από τους Κουμάνους, τους Κιπτσάκους, καθώς και τους Τάταρους, κατά τη διάρκεια του Μεσαίωνα.

## Παραπομπές


## Πηγές

*  
*  
*  

Κατηγορία:Πολιτισμός του Ιράν
Κατηγορία:Παρθία
Κατηγορία:Βασίλειο της Καππαδοκίας
Κατηγορία:Αχαιμενιδική Αυτοκρατορία
Κοινότητα Καλονύκτου

Η **Κοινότητα Καλονύκτου** είναι κοινότητα του Δήμου Ρεθύμνης στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 260Α - 21/09/1925 με την απόσπαση του οικισμού Καλονύκτης από την Κοινότητα Ρουστίκων και τον ορισμό του ως έδρα της. Περιλαμβάνοντας μόνον την έδρα της, έχει 222 κατοίκους, σύμφωνα με την απογραφή του 2011. 

Η Κοινότητα εκπροσωπείται από τον Πρόεδρο κ. Εμμανουήλ Μιχ. Γαλερό. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Ρεθύμνης
Αριαραμνεία

Η **Αριαραμνεία** ήταν πόλη στην αρχαία Καππαδοκία, ιστορική περιοχή στη σημερινή Τουρκία. Αναφερόμενη εντός επιγραφής στα ελληνικά και στα αραμαϊκά, η Αριαραμνεία αποτελούσε την έδρα τοπικού στρατιωτικού ηγέτη κατά τη διάρκεια του 2ου αιώνα π.Χ., κατά την περίοδο του Βασιλείου της Καππαδοκίας. Ο ιρανολόγος Αλιρεζά Σαπούρ Σαχπαζί σημειώνει πως πιθανότερο ενδεχόμενο είναι η ονομασία της Αριαραμνείας να προήλθε από τον Αριαράμνη, πατέρα του Αριαράθη Β΄ της Καππαδοκίας, καθώς και πιθανολογούμενου, επίσης, ιδρυτή της πόλεως.

## Παραπομπές


## Πηγές

*  

Κατηγορία:Γεωγραφία της αρχαίας Καππαδοκίας
Κατηγορία:Βασίλειο της Καππαδοκίας
Κατηγορία:Εγκαταλελειμμένοι οικισμοί στην Τουρκία
Αυρόκαστρο Αττικής

Το **Αυρόκαστρο** είναι οικισμός της δημοτικής κοινότητας Κερατέας, της  δημοτικής ενότητας (τέως δήμου) Κερατέας, του δήμου Λαυρεωτικής, της περιφερειακής ενότητας Ανατολικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. 
## Γεωγραφία
Το Αυρόκαστρο είναι πεδινός, μεσόγειος οικισμός στο κεντροανατολικό τμήμα του νομού Αττικής. Βρίσκεται στις βόρειες παρυφές του υψώματος «Αγριόκαστρο» ή «Οβριόκαστρο» (313 μ.), πολύ κοντά στην  στην εθνική οδό Λαυρίου (ΕΟ 89) και νοτιοανατολικά της Κερατέας, σε μέσο σταθμικό υψόμετρο 145. Απέχει 50 χλμ. περίπου ΝΑ. του κέντρου της Αθήνας (μέσω Σταυρού). 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στον δήμο Κερατέας του νομού Αττικής. Με το ΦΕΚ 87Α – 07/06/2010 αποσπάστηκε από τον δήμο Κερατέας και προσαρτήθηκε στον δήμο Λαυρεωτικής.
## Ονομασία
Η ονομασία του οικισμού προέκυψε, πιθανόν, από παραφθορά του ονόματος του κοντινού υψώματος, «Αγριόκαστρο» ή «Οβριόκαστρο». 
## Αξιοθέατα
*Το Πάρκο Οχημάτων Εκτός Δρόμου (Off-Road Attart), δυτικά του οικισμού
## Παραπομπές

## Πηγές
*Χάρτες «ROAD» (Αττική 1:60.000)
*Google Earth
*eeata.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Λαυρεωτικής
Καρτέλ Κάλι

Το **Καρτέλ Κάλι** (ισπανικά: Cartel de Cali) ήταν ένα καρτέλ ναρκωτικών με έδρα τη νότια Κολομβία, γύρω από την πόλη Κάλι και το τμήμα Βάλε ντελ Κάουκα. 

## Ιστορία
Ιδρυτές του ήταν οι Γκιλμπέρτο Ροντρίγκεζ Ορεχουέλα, Τσέπε Σάντακρουζ και Μιγκέλ Ροντρίγκεζ Ορεχουέλα. Όλοι προέρχονταν από υψηλότερο κοινωνικό υπόβαθρο σε σχέση με τους περισσότερους διακινητές της εποχής. Η αναγνώριση αυτού του κοινωνικού υπόβαθρου εμφανίστηκε στο ψευδώνυμο της ομάδας ως "Los Caballeros de Cali" ("Κύριοι του Κάλι"). 

Η ομάδα αρχικά συγκεντρώθηκε ως ένα κύκλωμα απαγωγέων γνωστό ως "Λας Κέμας", του οποίου ηγήθηκε ο Λουίς Φερνάντο Ταμάγιο Γκαρσία. Οι Λας Κέμας ενεπλάκησαν σε πολλές απαγωγές, συμπεριλαμβανομένων των δύο Ελβετών πολιτών: ενός διπλωμάτη, του Χέρμαν Μπαφ, και ενός μαθητή, του Ζακ "Τζαζ Μίλις" Μάρτιν. Οι απαγωγείς φέρεται να έφεραν στην συμμορία περίπου 700.000 δολάρια ως λύτρα. 

Η ομάδα ενεπλάκη αρχικά στη διακίνηση μαριχουάνας. Λόγω του χαμηλού ποσοστού κέρδους του προϊόντος και των μεγάλων ποσών που απαιτούνται για τη διακίνηση για την κάλυψη πόρων, η νεοσύστατη ομάδα αποφάσισε να στρέψει το ενδιαφέρον της σε ένα πιο προσοδοφόρο ναρκωτικό, την κοκαΐνη. Στις αρχές της δεκαετίας του '70, το καρτέλ έστειλε τον Χέλμερ Ερέρα στην πόλη της Νέας Υόρκης για να δημιουργήσει ένα κέντρο διανομής, σε μια εποχή που η Υπηρεσία Καταπολέμησης Ναρκωτικών των Ηνωμένων Πολιτειών (DEA) θεωρούσε την κοκαΐνη λιγότερο σημαντική από την ηρωίνη. 

Μερικοί κορυφαίοι συνεργάτες ήταν ο Βίκτορ Πατίνιο Φομέκουε, ο Χένρι Λοάιζα Τσεμπάγιος, το πρώην μέλος του αντάρτικου Χοσέ Φεντόρ Ρέι και ο Φανόρ Αριζαμπαλέτα-Αρζαγιούς.

Για αρκετά μεγάλο χρονικό διάστημα το καρτέλ του Κάλι δρούσε παράλληλα και ενίοτε συνεργαζόταν τόσο με το καρτέλ του Μεντεγίν του Εσκομπάρ όσο και με τα μεξικανικά καρτέλ. Το καρτελ έγινε αυτονομο από τον Πάμπλο Εσκομπάρ και τους συνεργάτες του στο Μεντεγίν το 1987, όταν ο Χέλμερ «Πάτσο» Ερέρα εντάχθηκε σε ένα εκτελεστικό συμβούλιο τεσσάρων ατόμων που διοικούσε το καρτέλ. Στο αποκορύφωμα της βασιλείας του Καρτέλ του Κάλι από το 1993-1995, αναφέρθηκε ότι είχαν τον έλεγχο πάνω από το 80% της παγκόσμιας αγοράς κοκαΐνης και λέγεται ότι ήταν άμεσα υπεύθυνοι για την ανάπτυξη της αγοράς κοκαΐνης στην Ευρώπη, ελέγχοντας το 80% της αγορά και εκεί.

Στα μέσα της δεκαετίας του '90, η διεθνής αυτοκρατορία διακίνησης ναρκωτικών του Καρτέλ του Κάλι ήταν μια εγκληματική επιχείρηση 7 δισεκατομμυρίων δολαρίων ετησίως.  

## Παραπομπές


## Εξωτερικοί σύνδεσμοι
* 

Κατηγορία:Εγκληματικές οργανώσεις
Κατηγορία:Έγκλημα στην Κολομβία
Αφισί Λακωνίας

Το **Αφισί** (ή *Αφισιό*, επίσημη ονομασία *Αφισίον* και παλαιότερα *Αφισιόν* ) είναι χωριό και έδρα ομώνυμης τοπικής κοινότητας, της δημοτικής ενότητας και δήμου Σπαρτιατών, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.
*Μέχρι το 1940 ο οικισμός ονομαζόταν *Αφυσσό (ν)*.

## Γεωγραφία
Το Αφισί είναι χωριό στο δυτικοκεντρικό τμήμα του νομού Λακωνίας, στην ευρύτερη περιοχή της Σπάρτης. Βρίσκεται στις δυτικές παρυφές της κορυφής «Μονοδένδρι» (863 μέτρα) και στην ανατολική όχθη του ποταμού Ευρώτα,  δίπλα στην εθνική οδό Τρίπολης-Σπάρτης (Ε 71) και σε μέσο σταθμικό υψόμετρο 230 μέτρων. Απέχει 4,5 χιλιόμετρα περίπου βορειοανατολικά της Σπάρτης. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 17,712 χμ².

## Πληθυσμός
Στην Εκστρατεία του Μοριά καταγράφεται με την ονομασία *Aphisou* να υπάγεται στην Επαρχία Μυστρά (*Mistra*), με αριθμό οικογενειών 17 και συνολικό πληθυσμό 82 άτομα. Στο Αρχείο Ιωάννου Καποδίστρια αναφέρεται ως *Αφισού* στην Επαρχία Λακεδαίμονος με αριθμό οικογενειών: 14 και συνολικό πληθυσμό 51 άτομα (άνδρες: 42, γυναίκες: 40).

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Αφυσσόν* και προσαρτήθηκε στον δήμο Θεραπνών του νομού Λακωνίας. Το 1899 εντάχθηκε στον, τέως, νομό Λακεδαίμονος και το 1909 υπήχθη οριστικά στον νομό Λακωνίας. Το 1912 ορίστηκε έδρα της ομώνυμης κοινότητας και το 1940 μετονομάστηκε σε *Αφισιόν* (*Αφισίον*). Με το ΦΕΚ 244Α – 04/12/1997 αποσπάστηκε από την κοινότητα Αφισιού και προσαρτήθηκε στον δήμο Σπαρτιατών.
## Αξιοθέατα
*Η εκκλησία της Αγίας Κυριακής στη βόρεια είσοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Κοινότητα Καρές

Η **Κοινότητα Καρές** είναι κοινότητα του δήμου Ρεθύμνης στην περιφερειακή ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 και με έδρα τον οικισμό Καρέ. Εκτός από την έδρα της, περιλαμβάνει και τον οικισμό Αμπελάκι. Η απογραφή του 2011 αναφέρει:

* Αμπελάκι, το (111)
* Καρέ, η (81)

Συνολικά η κοινότητα έχει 192 κατοίκους. Η Κοινότητα εκπροσωπείται από τον Πρόεδρο κ. Ανδρέα Βουρβαχάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Βίλμα Μούρτο

Η **Βίλμα Άνα Χέλενα Μούρτο** (φινλανδικά: *Wilma Anna Helena Murto*, γεννήθηκε 11 Ιουνίου 1998) είναι Φινλανδή αθλήτρια του άλματος επί κοντώ. Έκανε το διεθνές αγωνιστικό ντεμπούτο της στο Παγκόσμιο Πρωτάθλημα Νέων του 2014, σε ηλικία 16 ετών. Η Μούρτο κέρδισε το χρυσό μετάλλιο στο Ευρωπαϊκό Πρωτάθλημα του 2022.

## Καριέρα
Στις 27 Δεκεμβρίου 2015, η Μούρτο πέτυχε νέα καλύτερη επίδοση με 4,45 μέτρα, η οποία ήταν η κορυφαία ευρωπαϊκή στην ηλικιακή κατηγορία των νεανίδων (κάτω των 18 ετών). Στις 31 Ιανουαρίου 2016, σημείωσε νέο παγκόσμιο ρεκόρ νεανίδων κλειστού στίβου (κάτω των 20 ετών) στο Τσβάιμπρυκεν, όπου πήδηξε 4,71 μέτρα. Αυτό το άλμα ήταν επίσης ρεκόρ Φινλανδίας, όπου ξεπέρασε το προηγούμενο ρεκόρ της Μίνα Νίκανεν κατά 11 εκατοστά.

Στις 17 Αυγούστου 2022, η Μούρτο αναδείχθηκε Πρωταθλήτρια Ευρώπης, με άλμα στα 4,85 μέτρα, 13 εκατοστά πάνω από το προηγούμενο ατομικό ρεκόρ της.

## Παραπομπές


## Εξωτερικοί σύνδεσμοι
* 
* Προφίλ στο worldathletics.org
* Προφίλ στο Instagram

Κατηγορία:Φινλανδές αθλήτριες του άλματος επί κοντώ
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ταυτοτικός πίνακας

Στη γραμμική άλγεβρα, ο **ταυτοτικός** ή **μοναδιαίος πίνακας** είναι ο πίνακας ο οποίος έχει την μονάδα σε όλα τα στοιχεία της κυρίας διαγωνίου και το μηδέν σε όλα τα άλλα στοιχεία. Πιο συγκεκριμένα, σε έναν διανυσματικό χώρο V με n διαστάσεις, ο n \times n ταυτοτικός πίνακας είναι ο πίνακας I_n με
:(I_n)_{ij} = \begin{cases}1 & \text{αν } i = j, \\ 0 & \text{διαφορετικά},\end{cases}
για κάθε 1 \leq i, j \leq n, όπου 0 είναι το ουδέτερο στοιχείο της πρόσθεσης και 1 το ουδέτερο στοιχείο του βαθμωτού πολλαπλασιασμού στον διανυσματικό χώρο. Η συνάρτηση στο δεξί μέλος είναι η συνάρτηση δέλτα του Κρόνεκερ, επομένως (I_n)_{ij} = \delta_{ij}.

Διαγραμματικά ο πίνακας δίνεται ως εξής:
:
I_n = \begin{bmatrix}
1 & 0 & \cdots & 0 \\
0 & 1 & \cdots & 0  \\
\vdots & \vdots & \ddots & \vdots \\
0 & 0 & \cdots & 1
\end{bmatrix}.


## Παραδείγματα

* Για n = 1, I_1 = \begin{bmatrix}1\end{bmatrix}.
* Για n = 2, I_2 = \begin{bmatrix}1 & 0 \\ 0 & 1\end{bmatrix}.
* Για n = 3, I_3 = \begin{bmatrix}1 & 0 & 0 \\ 0 & 1 & 0 \\ 0 & 0 & 1\end{bmatrix}.

## Ιδιότητες

* Για κάθε n \times n πίνακα A έχουμε ότι
::A \cdot I_n = I_n \cdot A = A
:Δηλαδή, ο ταυτοτικός πίνακας είναι το ταυτοτικό (ή ουδέτερο) στοιχείο των πινάκων ως προς τον πολλαπλασιασμό πινάκων.
* Πιο γενικά, για κάθε n \times m πίνακα A έχουμε ότι
::A \cdot I_m = I_n \cdot A = A.
* Η ορίζουσα του πίνακα είναι \mathrm{det}(I_n) = 1.
* Το ίχνος του πίνακα \mathrm{tr}(I_n) = \textstyle \sum_{i = 1}^n (I_n)_{ii} = n.
* Ο πίνακας είναι συμμετρικός, καθώς ο ανάστροφος I_n^T = I_n.
* Ο πίνακας είναι ορθογώνιος, καθώς I_n \cdot I_n^T = I_n \cdot I_n = I_n.
* Ο πίνακας είναι αντιστρέψιμος και ο αντίστροφός του είναι ο ίδιος ο πίνακας.
* Έχει ιδιοτιμή το 1 με πολλαπλότητα n και κάθε διάνυσμα v \neq \mathbf{0} είναι ιδιοδιάνυσμα.
* Ο πίνακας είναι διαγώνιος και μπορεί να γραφτεί ως \mathrm{diag}(1, 1, \ldots , 1).

## Παραπομπές


 

Κατηγορία:Γραμμική άλγεβρα
Κοινότητα Αρχοντικής

Η **Κοινότητα Αρχοντικής** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και με έδρα τον οικισμό Αρκούδαινα (παλιά ονομασία της σημερινής Αρχοντικής). Σύμφωνα με την απογραφή του 2011, περιλαμβάνοντας μόνον την έδρα της, έχει 244 κατοίκους και είναι χαρακτηρισμένη ως αγροτικός πεδινός οικισμός, με έκταση 3,481 χμ² (2011).

Η Κοινότητα εκπροσωπείται από τον Πρόεδρο κ. Μιχαήλ Τζιράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Σεμιόν Αλάπιν

Ο **Σεμιόν Ζινόβγιεβιτς Αλάπιν** (, Αγία Πετρούπολη, 19 Νοεμβρίου 1856 - Χαϊδελβέργη, 15 Αυγούστου 1923) ήταν Ρώσος σκακιστής, αναλυτής σκακιστικών ανοιγμάτων και συνθέτης γρίφων. Ήταν, επίσης, γλωσσολόγος, μηχανικός σιδηρόδρομων και έμπορος σιτηρών.

## Βιογραφία
Γεννημένος στην Αγία Πετρούπολη της Ρωσικής Αυτοκρατορίας στις 19 Νοεμβρίου, ήταν ένας εκ των καλύτερων Ρώσων σκακιστών του αργότερου 19ου αιώνα. Πέθανε στη Χαϊδελβέργη της Γερμανίας, στις 15 Αυγούστου 1923.

## Κληρονομιά
Στη σημερινή εποχή είναι ευρύτερα γνωστός για τη δημιουργία σκακιστικών συστημάτων σχεδόν σε όλα τα κύρια ανοίγματα. Τα περισσότερα από αυτά δε χαίρουν μεγάλης χρήσης από τους σύγχρονους σκακιστές μεγάλου επιπέδου, αλλά η Βαριάντα Αλάπιν στη Σικελική άμυνα είναι ένα κύριο σύστημα που παίζεται έως και σήμερα από γνωστούς Διεθνείς γκρανμαίτρ.

### Κατάλογος ανοιγμάτων που ονομάστηκαν από τον Αλάπιν
* '''Βαριάντα Αλάπιν''' της Σικελικής άμυνας: 1. ε4 γ5 2. γ3
* **[[Άνοιγμα Αλάπιν]]** στην Ανοικτή παρτίδα: 1. ε4 ε5 2. Ιε2!;
* **Γκαμπί Αλάπιν** στη Γαλλική άμυνα: 1. ε4 ε6 2. δ4 δ5 3. Αε3!;
* **Άμυνα Αλάπιν** στην Ισπανική παρτίδα: 1. ε4 ε5 2. Ιζ3 Ιγ6 3. Αβ5 Αβ4
* **Βαριάντα Αλάπιν** στην άμυνα Κάρο-Κανν: 1. ε4 γ6 2. γ3
* **Βαριάντα Αλάπιν** στην Ολλανδική άμυνα *(επίσης γνωστή και ως "Βαριάντα Μανχάταν")*: 1. δ4 ζ5 2. Βδ3
* **Βαριάντα Αλάπιν** στο Γκαμπί της βασίλισσας: 1. δ4 δ5 2. γ4 ε6 3. Ιγ3 β6
* **Βαριάντα–Αλάπιν Στάινιτς** στο Γκαμπί του Έβανς: 1. ε4 ε5 2. Ιζ3 Ιγ6 3. Αγ4 Αγ5 4. β4 Α:β4 5. γ3 Αα5 6. 0-0 δ6 7. δ4 Αη4
* **Βαριάντα–Αλάπιν Στάινιτς** στο Γκαμπί του Έβανς: 1. ε4 ε5 2. Ιζ3 Ιγ6 3. Αγ4 Αγ5 4. β4 Α:β4 5. γ3 Αα5 6. 0-0 δ6 7. δ4 Αδ7

## Παραπομπές


## Εξωτερικοί σύνδεσμοι
* 

Κατηγορία:Ρώσοι σκακιστές
Κατηγορία:Σκάκι στην Ευρώπη
Χρηματιστήριο της Βαρσοβίας

Το **Χρηματιστήριο της Βαρσοβίας** (**ΧΒ**, ) είναι χρηματιστήριο στη Βαρσοβία της Πολωνίας. Έχει κεφαλαιοποίηση 1,05 τρισεκατομμυρίων ζλότι (232 δισεκατομμύρια ευρώ, στις 23 Δεκεμβρίου 2020).

Το Χρηματιστήριο της Βαρσοβίας είναι μέλος της Ομοσπονδίας Ευρωπαϊκών Χρηματιστηρίων Αξιών. Στις 17 Δεκεμβρίου 2013, το χρηματιστήριο προσχώρησε επίσης στην Πρωτοβουλία των Ηνωμένων Εθνών για τα Βιώσιμα Χρηματιστήρια.

## Ιστορία

σύνδεσμος=//upload.wikimedia.org/wikipedia/commons/thumb/b/bc/Norblin 1911 (28167662) (cropped).jpg/220px-Norblin 1911 (28167662) (cropped).jpg|μικρογραφία| Παλιό Δημαρχείο, ο τόπος διαπραγμάτευσης τίτλων πριν από την ίδρυση του Χρηματιστηρίου Εμπορευμάτων το 1817. Καταστράφηκε το 1817.

## Δομή και λειτουργίες
Το ΧΒ είναι μια ανώνυμη εταιρεία που ιδρύθηκε από το Δημόσιο Ταμείο της Πολωνίας. Το Υπουργείο Οικονομικών κατέχει μερίδιο 35% στο κεφάλαιο.

Στο ΧΒ διαπραγματεύονται τα ακόλουθα μέσα: μετοχές, ομόλογα, δικαιώματα εγγραφής, επιμερισμοί και παράγωγα, όπως συμβόλαια μελλοντικής εκπλήρωσης, δικαιώματα προαίρεσης και μονάδες συμμετοχής σε δείκτη.

Από την ίδρυσή του, το ΧΒ ασχολείται με τις ηλεκτρονικές συναλλαγές. Η πλατφόρμα συναλλαγών WARSET χρησιμοποιείται από τον Νοέμβριο του 2000 έως τον Απρίλιο του 2013. Πλέον έχει αντικατασταθεί από την πλατφόρμα UTP, που βασίζεται στην πλατφόρμα NYSE Euronext που είχε παλαιότερα το ίδιο όνομα. Μια πρόσθετη αγορά που ονομάζεται NewConnect εισήχθη στις 30 Αυγούστου 2007.

Το χρηματιστήριο έχει συνεδριάσεις πριν από την αγορά από τις 08:00 π.μ. έως τις 09:00 π.μ., κανονικές συνεδριάσεις από τις 09:00 π.μ. έως τις 16:50 μ.μ. και συνεδριάσεις μετά την αγορά από τις 04:50 μ.μ. έως τις 17:00 μ.μ. όλες τις ημέρες της εβδομάδας εκτός Σαββάτου, Κυριακής και αργίες που έχουν δηλωθεί εκ των προτέρων από το Χρηματιστήριο.

## Στατιστικά στοιχεία
Η κεφαλαιοποίηση 432 εγχώριων εταιρειών που είναι εισηγμένες στην Κύρια Αγορά ήταν 645,0 δισεκατομμύρια ζλότι (152,6 δισεκατομμύρια ευρώ) στο τέλος Ιουνίου 2017. Η συνολική κεφαλαιοποίηση 483 εγχώριων και ξένων εταιρειών που είναι εισηγμένες στην Κύρια Αγορά ήταν 1.316,5 δισεκατομμύρια ζλότι (311,5 δισεκατομμύρια ευρώ) στο τέλος Ιουνίου 2017. Η συνολική αξία των συναλλαγών σε μετοχές στην Κύρια Αγορά ήταν 30,3 δισεκατομμύρια ζλότι.

## Παραπομπές


## Εξωτερικοί σύνδεσμοι

* Χρηματιστήριο της Βαρσοβίας
* Το Χρηματιστήριο της Βαρσοβίας δεν βρίσκεται στην Παγκόσμια Ομοσπονδία Χρηματιστηρίων 
* NewConnect
* WSEInfoSpace 


Κατηγορία:Κτίρια και κατασκευές στη Βαρσοβία
Κατηγορία:Εταιρείες κρατικής ιδιοκτησίας της Πολωνίας
Κατηγορία:Εταιρίες εισηγμένες στο Χρηματιστήριο της Βαρσοβίας
USS Harry S. Truman (CVN-75)

μικρογραφία|Το USS Harry S. Truman στη θάλασσα τον Σεπτέμβριο του 2018.
Το **USS Harry S. Truman (CVN-75)** είναι το όγδοο αεροπλανοφόρο κλάσης Nimitz του Πολεμικού Ναυτικού των Ηνωμένων Πολιτειών, το οποίο πήρε το όνομά του από τον 33ο Πρόεδρο των Ηνωμένων Πολιτειών, Χάρυ Τρούμαν.

Το Harry S. Truman καθελκύστηκε στις 7 Σεπτεμβρίου του 1996 από το Newport News Shipbuilding, Νιούπορτ Νιούζ, Βιρτζίνια, και τέθηκε σε λειτουργία στις 25 Ιουλίου του 1998 με κυβερνήτη τον πλοίαρχο Τόμας Οτερμπέιν. Ο πρόεδρος Μπιλ Κλίντον ήταν ο κεντρικός ομιλητής, ενώ άλλοι σημαντικοί συμμετέχοντες και ομιλητές ήταν ο εκπρόσωπος του Μιζούρι Άικ Σκέλτον, ο κυβερνήτης του Μιζούρι Μελ Κάρναχαν, ο υπουργός Άμυνας Γουίλιαμ Κοέν και ο υπουργός Ναυτικού, Τζον Χάουαρντ Ντάλτον.

Το Harry S. Truman ήταν αρχικά η ναυαρχίδα του στόλου Carrier Group Two και, από την 1η Οκτωβρίου 2004, του στόλου Carrier Strike Group Ten.

Από το 2001, η Ομάδα Μάχης Αεροπλανοφόρων Harry S. Truman συμμετείχε στην Επιχείρηση Joint Endeavor, στην Επιχείρηση Deny Flight, στην Επιχείρηση Southern Watch, στην Επιχείρηση Enduring Freedom - Afghanistan, στην Επιχείρηση Iraqi Freedom, στην Επιχείρηση Summer Pulse '04 και στην Επιχείρηση Medshark/Majestic Eagle '04 του ΝΑΤΟ.

Κατά το πρώτο εξάμηνο του 2016, το Harry S. Truman, ως ναυαρχίδα της Carrier Strike Group 8, πραγματοποίησε 8μηνη ανάπτυξη αεροπορικών επιχειρήσεων κατά του Ισλαμικού Κράτους από την Ανατολική Μεσόγειο στο πλαίσιο της Επιχείρησης Inherent Resolve. Το πλοίο είναι η ναυαρχίδα της Carrier Strike Group 8 από τον Ιούνιο του 2014.

## Παραπομπές


## Εξωτερικοί σύνδεσμοι
* 

Κατηγορία:Χάρυ Τρούμαν
Harry S. Truman
Κοινότητα Επισκοπής Ρεθύμνης

Η **Κοινότητα Επισκοπής** είναι κοινότητα του Δήμου Ρεθύμνης της Περιφερειακής Ενότητας Ρεθύμνου στην Κρήτη, η οποία συστάθηκε για πρώτη φορά το 1925 με το ΦΕΚ 27Α - 31/01/1925 και με έδρα τον οικισμό Επισκοπή. Σύμφωνα με την απογραφή του 2011. Εκτός από την έδρα της περιλαμβάνει και τον οικισμό Πύργος

* Επισκοπή, η (618)
* Πύργος, ο (137)

Συνολικά η κοινότητα έχει 755 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Νικόλαο Καμπουράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Κοινότητα Καστέλλου Ρεθύμνης

Η **Κοινότητα Καστέλλου** είναι κοινότητα του δήμου Ρεθύμνης στην περιφερειακή ενότητα Ρεθύμνης της Κρήτης, η οποία συστάθηκε το 1928 με το ΦΕΚ 256Α - 05/12/1928 με την απόσπαση του οικισμού Κάστελλος από την Κοινότητα Αρμένων και τον ορισμό του ως έδρα της. Περιλαμβάνοντας μόνον την έδρα της, έχει 108 κατοίκους, σύμφωνα με την απογραφή του 2011.

Η Κοινότητα εκπροσωπείται από την Πρόεδρο κα. Μαρία Ζουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Γκάλαμπ Ντόνεφ

Ο **Γκάλαμπ Σπάσοφ Ντόνεφ** (βουλγ. Гълъб Спасов Донев) είναι Βούλγαρος πολιτικός, ο οποίος υπηρέτησε ως Υπηρεσιακός Πρωθυπουργός της Βουλγαρίας από το 2022 μέχρι το 2023 όταν και διορίστηκε από τον Πρόεδρο Ρούμεν Ράντεφ, εν όψει των εκλογών του Οκτωβρίου του 2022. 

Ο Ντόνεφ έχει, μεταξύ άλλων,  χρηματίσει σύμβουλος κοινωνικής πολιτικής και υγείας του Προέδρου Ράντεφ. 

## Βιογραφία
Γεννήθηκε στις 28 Φεβρουαρίου 1967 στη Σόφια. Αποφοίτησε από το 35ο Λύκειο ρωσικής γλώσσας στη Σόφια. Ύστερα, εισήχθη στην Ανώτατη Σχολή Αεροπορίας «Γκεόργκι Μπενκόφσκι» στην Ντόλνα Μητροπόλιγια. Ολοκλήρωσε το μεταπτυχιακό του στα χρηματοοικονομικά στο Πανεπιστήμιο Εθνικής και Παγκόσμιας Οικονομίας και στη συνέχεια στη φοίτησε στη Νομική Σχολή του Πανεπιστημίου του Ρούσε. Ειδικεύτηκε στις επιχειρήσεις και τη διαχείριση στο ΠΕΠΟ. Την περίοδο 2001 - 2007 διετέλεσε διευθυντής της Διεύθυνσης «Συνθήκες Εργασίας και Διαχείριση Κρίσεων» στο Υπουργείο Εργασίας και Κοινωνικής Πολιτικής. Μεταξύ 2005 και 2006 κατείχε τη θέση του Γενικού Γραμματέα στο Υπουργείο Εργασίας και Κοινωνικής Πολιτικής. Από το 2007 έως το 2009, ήταν μέλος του Εποπτικού Συμβουλίου του Εθνικού Ινστιτούτου Εργασίας και Κοινωνικών Υποθέσεων και εκτελεστικός διευθυντής του Εκτελεστικού Οργανισμού «Κύρια Επιθεώρηση Εργασίας». Από το 2008 είναι πρόεδρος του Εποπτικού Συμβουλίου του Εθνικού Ινστιτούτου Συνδιαλλαγής και Διαιτησίας. 

Από το 2014 έως το 2016 διετέλεσε Υφυπουργός Εργασίας και Κοινωνικής Πολιτικής. Στη συνέχεια διετέλεσε αναπληρωτής διευθυντής της Διεύθυνσης «Διοικητικών και Πληροφοριακών Υπηρεσιών» και αναπληρωτής Διευθυντής «Εσωτερικού Ελέγχου» του Υπουργείου Άμυνας. Από τις 27 Ιανουαρίου έως τις 4 Μαΐου 2017 ασκούσε καθήκοντα υπουργού Εργασίας και Κοινωνικής Πολιτικής. Από τις 12 Μαΐου έως τις 13 Δεκεμβρίου 2021 Υπουργού Εργασίας και Κοινωνικής Πολιτικής και Αντιπροέδρου της Κυβέρνησης. Από τις 2 Αυγούστου 2022 μέχρι τις 6 Ιουνίου 2023 άσκησε καθήκοντα υπηρεσιακού Πρωθυπουργού.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Βουλγαρίας
Άννα Κιεουμπασίνσκα

Η **Άννα Κιεουμπασίνσκα** (πολωνικά: *Anna Kiełbasińska*, γενν. 26 Ιουνίου 1990) είναι Πολωνή αθλήτρια του στίβου, η οποία ειδικεύεται στους δρόμους ταχύτητας. Περιστασιακά αγωνίζεται και σε δρόμους μετ΄ εμποδίων. Κέρδισε αρκετά μετάλλια σε επίπεδο Κ20 και Κ23.

Η Κιεουμπασίνσκα εκπροσώπησε την Πολωνία στους Ολυμπιακούς Αγώνες το 2012, το 2016 και το 2021 και στο Παγκόσμιο Πρωτάθλημα το 2011, το 2015, το 2017 και το 2019.

## Καριέρα
Στο Παγκόσμιο Πρωτάθλημα Στίβου του 2019, που διεξήχθη στη Ντόχα, η Κιεουμπασίνσκα κέρδισε το αργυρό μετάλλιο στη σκυταλοδρομία 4 x 400 μέτρα, τρέχοντας στον προκριματικό γύρο.

Στους Θερινούς Ολυμπιακούς Αγώνες του 2021 στο Τόκιο, κέρδισε το αργυρό μετάλλιο στη σκυταλοδρομία 4 x 400 μέτρων, μαζί με τις Νατάλια Κατσμάρεκ, Ίγκα Μπάουμγκαρτ-Βίταν, Μαουγκοζάτα Χόουουπ-Κοβάλικ και Γιουστίνα Σφιέντι-Ερσέτιτς.

Τον Φεβρουάριο του 2022, σημείωσε νέο πολωνικό ρεκόρ κλειστού στίβου στα 400 μέτρα, με χρόνο 51,10 δευτερολέπτων, σε μια συνάντηση στην Οστράβα της Τσεχίας.

Στις 17 Αυγούστου 2022, κατέκτησε το χάλκινο μετάλλιο στα 400 μέτρα στο Ευρωπαϊκό Πρωτάθλημα του 2022, με χρόνο 50,29.

## Καλύτερες ατομικές  επιδόσεις

:* 60 μέτρα κλειστού– 7,21 (Τόρουν, 2021)

* 100 μέτρα – 11,30 (+0.5 μ/δ) (Μπελλιντσόνα, 2021)
* 200 μέτρα – 22,76 (+1.9 μ/δ) (Λα Σω-ντε-Φον, 2021)
** 200 μέτρα κλειστού – 23,12 (Τόρουν, 2018)
* 400 μέτρα – 50,38 (Λα Σω-ντε-Φον, 2021)
** 400 μέτρα κλειστού – 51,10 (Οστράβα, 2022)

## Παραπομπές
 


Κατηγορία:Πολωνές αθλήτριες δρόμων ταχύτητας
Κατηγορία:Πολωνές αθλήτριες δρόμων μετ΄ εμποδίων
Κατηγορία:Πολωνοί αθλητές στο Παγκόσμιο Πρωτάθλημα Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Πολωνοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Κατηγορία:Πολωνοί αργυροί Ολυμπιονίκες
Κατηγορία:Ιππότες του Τάγματος της Αναγέννησης της Πολωνίας
Κοινότητα Μαρουλά

Η **Κοινότητα Μαρουλά** είναι κοινότητα του δήμου Ρεθύμνης στην περιφερειακή ενότητα Ρεθύμνης της Κρήτης, η οποία συστάθηκε το 1925 με το ΦΕΚ 260Α - 21/09/1925 με την απόσπαση του οικισμού Μαρουλάς από την Κοινότητα Άδελε και τον ορισμό του ως έδρα της. Εκτός από την έδρα της, περιλαμβάνει και τον οικισμό Δίλοφο. Η απογραφή του 2011 αναφέρει: 

* Δίλοφο, το (61)
* Μαρουλάς, ο (486)

Συνολικά η κοινότητα έχει 547 κατοίκους και εκπροσωπείται από πενταμελές συμβούλιο με επικεφαλής τον Πρόεδρο κ. Ελευθέριο Βασιλακάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές
Κοινότητα Πρασιών

Η **Κοινότητα Πρασιών** είναι κοινότητα του δήμου Ρεθύμνης στην περιφερειακή ενότητα Ρεθύμνης της Κρήτης, η οποία συστάθηκε το 1925 με το ΦΕΚ 208Α - 20/05/1935 με έδρα τον οικισμό Πρασσές (το παλιό όνομα των Πρασιών).  

## Παραπομπές
Σκάρφη

Η **Σκάρφη,** ή **Σκάρφεια**, ήταν μια πόλη των Επικνημίδιων Λοκρών, που αναφέρεται από τον Όμηρο στο Νεών κατάλογο της Ιλιάδας. Σύμφωνα με τον Στράβωνα ήταν 10 στάδια από τη θάλασσα, 30 στάδια από το Θρόνιον και λίγο λιγότερο από κάποιο άλλο μέρος του οποίου το όνομα έχει χαθεί, πιθανότατα τη Νίκαια. Επιπλέον, αναφέρθηκε ότι ο Σκάρφη κατείχε την επικράτεια των Αυγείων, η οποία είχε εξαφανιστεί στην εποχή του. Από τον Παυσανία παρουσιάζεται ότι βρισκόταν στον απευθείας δρόμο Ελάτειας προς Θερμοπύλες από το Θρόνιον, και ομοίως από τον Τίτο Λίβιο, ο οποίος αναφέρει ότι ο Λούκιος Κουίνκτιος Φλαμινίνος βάδισε προς την Ελάτεια από το Θρόνιον και τη Σκάρφη προς την Ηράκλεια Τραχινία. Ήταν επίσης ο τόπος της Μάχης της Σκάρφης το 146 π.Χ. Η Σκάρφη λέγεται από τον Στράβωνα ότι καταστράφηκε από πλημμύρα της θάλασσας (τσουνάμι) που προκλήθηκε από σεισμό το 426 π.Χ., αλλά πρέπει να ξαναχτίστηκε εκ των υστέρων, όπως αναφέρεται από μεταγενέστερους συγγραφείς μέχρι την ύστερη περίοδο, συμπεριλαμβανομένων των Πλίνιου του Πρεσβύτερο, Κλαύδιου Πτολεμαίου, Ιεροκλή, Στέφανου του Βυζάντιου και Γεωγράφου της Ραβέννας. Η Σκάρφη αναφέρεται επίσης από τους Λυκόφρων, Αππιανό και Παυσανία.

Ήταν, μαζί με το Θρόνιον, μια από τις μοναδικές πόλεις της Επικνημίδιας Λοκρίδας που έκοψε νομίσματα.

Η τοποθεσία της αρχαίας πόλης προσδιορίζεται διστακτικά κοντά στον Μώλο Φθιώτιδας.

## Παραπομπές


Κατηγορία:Τοποθεσίες της Ιλιάδας
Κατηγορία:Εγκαταλελειμμένοι οικισμοί στην Ελλάδα
Γιώργος Πιτσιλής

Ο **Γεώργιος Πιτσιλής** (Ηνωμένες Πολιτείες, Μιζούρι, 1975) είναι δικηγόρος παρ' Αρείω Πάγω. Είναι απόφοιτος του Κλασσικού Λυκείου Αναβρύτων και της Νομικής Σχολής του Εθνικού Καποδιστριακού Πανεπιστημίου Αθηνών, λαμβάνοντας Μεταπτυχιακό Δίπλωμα Ειδίκευσης στο Δημόσιο Δίκαιο. Βρίσκεται στη θέση του Διοικητή της ΑΑΔΕ από το 2017, προηγουμένως ΓΓΔΕ, και ήταν ιδρυτικό μέλος του Δικηγορικού Γραφείου KPV. Υπήρξε συνεργάτης της Δικηγορικής Εταιρείας FDMA καθώς και σύμβουλος της Ένωσης Τραπεζών.  

Μιλά αγγλικά και γαλλικά και διαθέτει μερικές γνώσεις γερμανικών. Είναι παντρεμένος με την Δικηγόρο Αθηνών Καλλιόπη Οικονομίδου με την οποία έχουν αποκτήσει δύο παιδιά, τον Γιάννη και Χρήστο Πιτσιλή.

## Εξωτερικοί σύνδεσμοι
* aade.gr

Κατηγορία:Αμερικανοί ελληνικής καταγωγής
Κατηγορία:Έλληνες νομικοί
Λα Κιάκα

Η **Λα Κιάκα** () είναι μικρή πόλη στα βόρεια της επαρχίας Χουχούι της Αργεντινής, στη νότια όχθη του ποταμού Λα Κιάκα, απέναντι από την πόλη Βιγιαζόν της Βολιβίας. Βρίσκεται στο άκρο της Εθνικής Οδού 9, σε απόσταση 289 χιλιομέτρων από το Σαν Σαλβαδόρ ντε Χουχούι (πρωτεύουσα της επαρχίας) και σε υψόμετρο 3.442 μέτρων από το μέσο επίπεδο της θάλασσας.

Η Λα Κιάκα έχει 16.874 κατοίκους, σύμφωνα με την απογραφή του 2010. Είναι η έδρα του νομού Γιαβί, ο οποίος περιλαμβάνει επίσης τις πόλεις Μπάριος, Κανγκρεχίγιος, Ελ Κόντορ, Πουμαχουάσι και Γιαβί. Η περιοχή εξυπηρετείται από ένα αεροδρόμιο  που βρίσκεται στη θέση .

μικρογραφία|Άποψη του κέντρου της πόλης
Για τη χώρα, η πόλη αυτή είναι η κλασική αναφορά στο βόρειο άκρο της χώρας, αν και στην πραγματικότητα αυτή η διάκριση ανήκει στην πόλη Σαλβαντόρ Μάτσα ή Ποσίτος, στην επαρχία Σάλτα. Το 1985, μετά από μια τριετή εθνική περιοδεία, ο διάσημος συνθέτης Λεόν Γκιέκο κυκλοφόρησε ένα άλμπουμ λαϊκής μουσικής με τίτλο *De Ushuaia a La Quiaca* («Από την Ουσουάια στη Λα Κιάκα»).
μικρογραφία|Φορτηγά στη Λα Κιάκα, στα σύνορα μεταξύ Αργεντινής και Βολιβίας (με την πόλη Βιγιαζόν (Βολιβία) στο βάθος).

## Γεωγραφία

### Κλίμα
Παρά τη θέση της εντός των τροπικών περιοχών, επειδή βρίσκεται σε υψόμετρο άνω των 3.400 μέτρων πάνω από την επιφάνεια της θάλασσας, η Λα Κιάκα έχει ψυχρό ημίξηρο κλίμα (*BSk*, σύμφωνα με την κλιματική ταξινόμηση Κέππεν), με ετήσια βροχόπτωση 351,6 mm. Κατά τους χειμερινούς μήνες, οι θερμοκρασίες κατά τη διάρκεια της ημέρας είναι δροσερές, με μέσο όρο 14,7 °C τον Ιούλιο, ενώ οι νύχτες μπορεί να γίνουν πολύ κρύες, με θερμοκρασίες που πέφτουν πολύ κάτω από τους 0 °C. Οι βροχοπτώσεις είναι σπάνιες κατά τους χειμερινούς μήνες, αν και είναι πιθανές οι χιονοπτώσεις. Κατά τη διάρκεια των καλοκαιρινών μηνών, οι θερμοκρασίες κατά τη διάρκεια της ημέρας είναι ήπιες έως θερμές, κατά μέσο όρο 19 έως 20 °C αν και οι νυχτερινές θερμοκρασίες μπορεί να παραμείνουν δροσερές. Το μεγαλύτερο μέρος των βροχοπτώσεων που δέχεται η Λα Κιάκα πέφτει κατά τους καλοκαιρινούς μήνες. Είναι πιθανώς το πιο ηλιόλουστο μέρος στην Αργεντινή, με μέσο όρο 3.410 ώρες ηλιοφάνειας ή 76,9% της μέγιστης δυνατής ηλιοφάνειας που κυμαίνεται από το χαμηλό 62,5% τον Φεβρουάριο έως το υψηλό 87,5% τον Ιούλιο. Η υψηλότερη θερμοκρασία που καταγράφηκε ήταν 28,8 °C στις 4 Φεβρουαρίου 1998, ενώ η χαμηλότερη θερμοκρασία ήταν -15,2 °C.

## Παραπομπές


Κατηγορία:Πόλεις της Αργεντινής
Κοινότητα Σταυρωμένου Λασιθίου

Η **Κοινότητα Σταυρωμένου** είναι κοινότητα του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 

Συστάθηκε το 1933 με το ΦΕΚ 260Α - 09/09/1933 με την απόσπαση του οικισμού Σταυρωμένος από την Κοινότητα Σητείας και τον ορισμό του ως έδρα της. Εκτός από την έδρα της, περιλαμβάνει και τους οικισμούς Αρνικό, Ζου και Κάτω Δρυς. 

## Πληθυσμός
μικρογραφία|385x385px|Η κοινότητα σε σχέση με το Δήμο Σητείας.
## Κοινοτάρχες
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

## Παραπομπές


Κατηγορία:Δήμος Σητείας

Κατηγορία:Επαρχία Σητείας
Συμμετοχή της Γερμανίας στο Ευρωπαϊκό Πρωτάθλημα Στίβου 2022

Η **[[Γερμανία]]** είναι η διοργανώτρια χώρα στο Ευρωπαϊκό Πρωτάθλημα Στίβου 2022 και εκπροσωπείται από 120 αθλητές και αθλήτριες. Η συγκομιδή των μεταλλίων της χώρας αποτελούταν από 7 χρυσά, 7 ασημένια και 2 χάλκινα, γεγονός που κατέταξε τη χώρα στην πρώτη θέση του πίνακα μεταλλίων του πρωταθλήματος.

## Μετάλλια

## Παραπομπές

Γερμανία
Συμμετοχή της Ελλάδας στο Ευρωπαϊκό Πρωτάθλημα Στίβου 2022

Η **[[Ελλάδα]]** είναι μία από τις χώρες που συμμετείχαν στο Ευρωπαϊκό Πρωτάθλημα Στίβου 2022. Η ελληνική αποστολή αποτελούταν από 15 άνδρες και 25 γυναίκες. Η χώρα κατάφερε να συλλέξει 4 χρυσά και 1 ασημένιο μετάλλιο, και επρόκειτο για την καλύτερη συγκομιδή της (με κύριο παράγοντα τα χρυσά μετάλλια) στην ιστορία του πρωταθλήματος. Τελικά, κατέλαβε την τέταρτη θέση του πίνακα μεταλλίων, επίσης την καλύτερη θέση που έχει πάρει ποτέ σε Ευρωπαϊκό Πρωτάθλημα.

## Μετάλλια

## Παραπομπές

Ελλάδα
2022